
	COMISIA JURIDICĂ,

DE DISCIPLINĂ` ŞI IMUNITĂŢI

AVIZ
asupra proiectului de Lege privind respingerea Ordonanţei Guvernului nr. 34/2007  pentru completarea Ordonanţei Guvernului nr. 45/1997 privind înfiinţarea Societăţii comerciale “Compania Naţională de Transporturi Aeriene Române – TAROM” – S.A.
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind respingerea Ordonanţei Guvernului nr. 34/2007  pentru completarea Ordonanţei Guvernului nr. 45/1997 privind înfiinţarea Societăţii comerciale “Compania Naţională de Transporturi Aeriene Române – TAROM” – S.A., trimis cu adresa nr. PL.x- 777 din 15 noiembrie 2007 şi înregistrat sub nr. 31/1229 din 15.11.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a adoptat proiectul de lege în şedinţa din 17 octombrie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 27 noiembrie 2007.
Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ cu nr. 1023 din 31.07.2007.
  

În urma dezbaterilor, membrii Comisiei au hotărât, în unanimitate, avizarea favorabilă a proiectului de lege, cu următorul amendament admis: 
	Nr. crt.
	Text adoptat de Senat
	Text adoptat de Comisie
	Motivaţie

	1.
	Lege privind respingerea Ordonanţei Guvernului nr. 34/2007  pentru completarea Ordonanţei Guvernului nr. 45/1997 privind înfiinţarea Societăţii comerciale “Compania Naţională de Transporturi Aeriene Române – TAROM” – S.A.


	Lege privind aprobarea Ordonanţei Guvernului nr. 34/2007  pentru completarea Ordonanţei Guvernului nr. 45/1997 privind înfiinţarea Societăţii comerciale “Compania Naţională de Transporturi Aeriene Române – TAROM” – S.A.


	Titlul legii este pus în acord cu conţinutul.

	2.
	ARTICOL UNIC. Se respinge Ordonanţa Guvernului nr. 34 din 7 august 2007 pentru completarea Ordonanţei Guvernului nr. 45/1997 privind înfiinţarea Societăţii comerciale “Compania Naţională de Transporturi Aeriene Române – TAROM” – S.A., adoptată în temeiul art. 1 pct.II.6 din Legea nr. 266/2007 privind abilitarea Guvernului de a emite ordonanţe, şi publicată în Monitorul Oficial al României, Partea I nr. 556 din 14 august 2007.
.

	ARTICOL UNIC. Se aprobă Ordonanţa Guvernului nr. 34 din 7 august 2007 pentru completarea Ordonanţei Guvernului nr. 45/1997 privind înfiinţarea Societăţii comerciale “Compania Naţională de Transporturi Aeriene Române – TAROM” – S.A., adoptată în temeiul art. 1 pct.II.6 din Legea nr. 266/2007 privind abilitarea Guvernului de a emite ordonanţe, şi publicată în Monitorul Oficial al României, Partea I nr. 556 din 14 august 2007.


	Actul normativ este necesar, pentru stabilirea condiţiilor în care Ministerul Transporturilor organizeaza licitatia de desemnare a persoanei juridice, române sau străine, pentru administrarea companiei, în scopul accelerării procesului de restructurare a societăţii.




În raport de obiectul şi conţinutul său, proiectul de lege face parte din categoria legilor ordinare.

                              PREŞEDINTE,                  SECRETAR,
                               Sergiu Andon                    George Băeşu
Consilier
Dr. George Cucu

